Самыя прасунутыя тэхналёгіі зараз распрацоўваюць Швэцыя і Фінляндыя, што зьбіраюцца закупорыць ядзерныя адбросы ў мэталічныя капсулы і захоўваць іх у спэцыяльных бункерах на глыбіні паўкілямэтра. І нават яны маюць сумневы наконт доўгатэрміновай бясьпекі, лёсу грунтовых вод, зьмены кліматычных умоваў. Найбольш умоўна бясьпечныя тэхналёгіі зьяўляюцца надзвычайна дарагімі. Іх кошт можа перавышаць кошт будаўніцтва станцыі. З улікам таго, што будаўнікоў БелАЭС афіцыйна заклікаюць рабіць яе найбольш таннай, мы сумняемся, што для працы з адбросамі будуць абраныя дарагія рашэньні.